CELEX: 62007FA0098
Language: hu
Date: 2009-01-29 00:00:00
Title: F-98/07. sz. ügy: A Közszolgálati Törvényszék (második tanács) 2009. január 29-i ítélete – Petrilli kontra Bizottság (Közszolgálat — Kisegítő szerződéses alkalmazottak — Elfogadhatóság — Sérelmet okozó aktus — Az egyéb alkalmazottakra vonatkozó alkalmazási feltételek 3b. és 88. cikke — A szerződés időtartama — A Bizottság szolgálatainál nem határozatlan időtartamra alkalmazott személyzet szolgálati viszonyának maximális időtartamáról szóló, 2004. április 28-i bizottsági határozat 3. cikkének (1) bekezdése — Jogszerűség)

1.5.2009   
            
            
               HU
            
            
               Az Európai Unió Hivatalos Lapja
            
            
               C 102/37
            
         A Közszolgálati Törvényszék (második tanács) 2009. január 29-i ítélete – Petrilli kontra Bizottság
   (F-98/07. sz. ügy) (1)
   
   (Közszolgálat - Kisegítő szerződéses alkalmazottak - Elfogadhatóság - Sérelmet okozó aktus - Az egyéb alkalmazottakra vonatkozó alkalmazási feltételek 3b. és 88. cikke - A szerződés időtartama - A Bizottság szolgálatainál nem határozatlan időtartamra alkalmazott személyzet szolgálati viszonyának maximális időtartamáról szóló, 2004. április 28-i bizottsági határozat 3. cikkének (1) bekezdése - Jogszerűség)
   2009/C 102/54
   Az eljárás nyelve: francia
   
      Felek
   
   
      Felperes: Nicole Petrilli (Woluwé-Saint-Étienne, Belgium) (képviselő: J.-L. Lodomez ügyvéd)
   
      Alperes: az Európai Közösségek Bizottsága (képviselők: D. Martin és B. Eggers meghatalmazottak)
   
      Az ügy tárgya
   
   Egyrészt a kinevezésre jogosult hatóság azon határozatának megsemmisítése, amellyel a Bizottság szolgálatainál nem határozatlan időtartamra alkalmazott személyzet szolgálati viszonyának maximális időtartamáról szóló, 2004. április 28-i bizottsági határozat alapján elutasította a felperes szerződéses alkalmazotti szerződésének megújítására vonatkozó kérelmét, másrészt kártérítési kérelem.
   
      Az ítélet rendelkező része
   
   
               1)
            
            
               A Közszolgálati Törvényszék megsemmisíti az Európai Közösségek Bizottságának 2007. július 20-i határozatát, amellyel elutasította N. Petrilli kiegészítő szerződéses alkalmazotti szerződésének meghosszabbítása iránti kérelmét.
            
         
               2)
            
            
               A felek a jelen közbenső ítélet kihirdetésétől számított három hónapon belül kötelesek a Közszolgálati Törvényszéknek átadni vagy a 2007. július 20-i határozat jogellenessége miatti pénzbeli kártérítés közös megegyezéssel meghatározott összegét, vagy megegyezés hiányában az ezen összegre vonatkozó számszerűsített kérelmüket.
            
         
               3)
            
            
               A Közszolgálati Törvényszék a költségekről jelenleg nem határoz.
            
         
      (1)  HL C 297., 2008.12.8., 48. o.